OpenLLM-France/wikimedia huggingface dataset:
# The Long Day Closes

The Long Day Closes 1992ko Terence Davies ingeles zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Bud, hamabi urteko haur bakarti eta itxia da; bere haurtzaroaren ikusle bilakatu da, ama eta anai-arrebekin bizi den etxeko goxotasunaren eta milaka amets eragiten dizkioten auzoko eta zinema aretoetako zaraten artean bizi duen haurtzaroa.

## Aktoreak

* Marjorie Yates - ama
* Leigh McCormack - Bud
* Anthony Watson - Kevin
* Nicholas Lamont - John
* Ayse Owens - Helen
* Tina Malone - Edna
* Jimmy Wilde - Curly
* Robin Polley - Mr. Nicholls
* Peter Ivatts - Mr. Bushell

## Erreferentziak

* ↑ www.sansebastianfestival.com

## Kanpo estekak

* Datuak: Q3077773
# The Long Goodbye (filma)

The Long Goodbye (euskaraz Ez Adiorik) 1973ko Robert Altman estatubatuar zinema zuzendariak zuzendutako detektibe thriller film bat da. 1952ko Raymond Chandler idazlaren izenburu berdineko eleberrian oinarritua dago. Elliott Gould, Sterling Hayden, Nina Van Pallandt, Jim Bouton eta Mark Rydell aktoreek antzeztu zuten.
Orduan erabat ezezaguna zen eta zuela gutxi AEBetara iritsitako Arnold Schwarzenegger gazte batek ere agerpen labur bat burutu zuen.

## Argumentua

Oharra: Atal honek istorio osoa edo amaiera argitzen du.
Udako gau batez, Terry Lennox (Jim Bouton) bere adiskidea den Philip Marlowe (Elliott Gould) detektibearen bulegora joan eta elkarrekin batera mexikar mugara denbora batez joateko proposamena egingo dio. Marlowek proposamena onartuko eta etxera itzultzean polizia topatuko du, bidai horri buruzko galdeketa eginez, baina Marlowek informazioa emateari uko egingo dio. Zoritxarrez eta errugabea izan arren, Marlowe detektibea Terryren emaztearen hilketan susmagarria izateagatik espetxeratuko dute, hain zuzen ere, emaztearen gorpua hil aretraino bortizki jipoitua agertu baita. Hiru egun ondoren eta bere aurkako inongo frogarik ez dutenez, aske utzi eta Terryk Mexikon bere buruaz beste egin duela jakingo du.

## Eleberria

* Ez adiorik (1948, Raymond Chandler)

## Erreferentziak

* ↑ Ez Adiorik (1953, Raymond Chandler), Xabier Olarrak itzultzaileak euskaratua

## Kanpo estekak

* The Long Goodbye filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1197489
# The Long Duel

The Long Duel, 1967ko Ken Annakin britainiarrak zuzendutako abenturazko film bat da. Yul Brynner, Trevor Howard, Charlotte Rampling eta Harry Andrews aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1920ko hamarkada, Britainiar Raja, Indian britainiar indarrek beren aberriaren askatasunaren alde borrokatzen ari diren indiarren aurkako borroka latzean daude. Azken horien artean Bhantako Sultana dago (Yul Brynner), bere Tara (Imogen Hassall) emaztea eta Munnu (Antoñito Ruiz) semea britainiar gotorleku batean preso baidauzkate. cuya mujer e hijo están prisioneros en un fuerte británico. Emaztea haurdun eta bigarre semearen esperoan dago, eta bera eta semearen askatasuna ikusteko itxaropenez senarrak gotorlekua erasotzeko itxaroten ari da.

## Aktoreak

* Yul Brynner: Sultana
* Trevor Howard: Young
* Harry Andrews: Stafford
* Charlotte Rampling: Jane
* Virginia North: Champa
* Andrew Keir: Gungaram
* Laurence Naismith: McDougal
* Maurice Denham: Gobernatzailea
* George Pastell: Ram Ghand
* Antoñito Ruiz: Munnu
* Imogen Hassall: Tara
* Paul Hardwick: Jamadar
* David Sumner: Gyan Singh
* Rafiq Anwar: Pahelwan
* Shivendra Sinha: Abdul
* Zohra Sehgal: Devi
* Dino Shafeek: Akbar
* Patrick Newell: Kolonela
* Jeremy Lloyd: Crabbe
* Terence Alexander: Maiorra
* Marianne Stone: Maiorraren emazteaz
* Edward Fox: Hardwicke

## Kanpo loturak

* IMDBko fitxa irakurgai (Ingelesez)
# The Long Voyage Home

The Long Voyage Home (euskaraz Etxerako Bidai Luzea), 1940ko John Ford estatubatuar zinema zuzendariaren drama film bat da. Eugene O'Neill antzerkigilearen The Moon of the Caribees (Karibeen Ilargia), In The Zone (Eremuan), Bound East for Cardiff (Ekialdeko Norantzan Cardiffera) eta The Long Voyage Home (Etxerako Bidai Luzea) antzezlanetan oinarritua dago. John Wayne, Thomas Mitchell, Ian Hunter, Barry Fitzgerald, Wilfrid Lawson, John Qualen, Mildred Natwick eta Ward Bond aktoreek antzeztu zuten.
Oscar Sarietarako sei izendapen jaso zituen: Argazkigintza onenaren Oscar Saria (Gregg Toland), Efektu berezi onenen Oscar Saria (R. T. Layton, Ray Binger eta Thomas T. Moulton), Muntatze onenaren Oscar Saria (Sherman Todd), Soinu banda onenaren Oscar Saria (Richard Hageman), Film onenaren Oscar Saria (John Ford) eta Egokitutako gidoi onenaren Oscar Saria (Dudley Nichols).

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra (1939-1945). Antilletan gaua igaro ondoren, SS Glencairn itsasontziko eskifaia bere egunerokotasunera itzuli eta Baltimore hirira nabigatzen hasi da. Taldea pertsona ezberdinek osatzen dute, tartean Driscoll (Thomas Mitchell) adin ertaineko irlandar gizasemea, Ole Olsen (John Wayne) suediar nekazari ohi gaztea, eta Smitty (Ian Hunter) ingeles jauntxoa. Dinamita karga bat jaso ondoren, Erresuma Batura itzultzeko bidaiari berrekin diote, baina ezkutuan dauden alemaniar itsaspekoen mehatxuak tentsio handiko uneak biziaraziko dikiete.

## Aktoreak

* John Wayne: Olsen
* Thomas Mitchell: Driscoll
* Ian Hunter: Smitty
* Barry Fitzgerald: Cocky
* Wilfrid Lawson: Kapitaina
* John Qualen: Axel
* Mildred Natwick: Freda
* Ward Bond: Yank
* Arthur Shields: Donkeyman
* Joseph Sawyer: Davis
* J. M. Kerrigan: Crimp
* Rafaela Ottiano: Bella
* Carmen Morales: Espainiar neska
* Jack Pennick: Johnny
* Bob E. Perry: Paddy
* Constant Frenke: Norway
* David Hughes: Scotty
* Constantine Romanoff: Big Frank
* Dan Borzage : Tim
* Harry Tenbrook: Max
* Cyril McLaglen: Lehen tipoa
* Douglas Walton: Bigarren tipoa

## Kanpo estekak

* IMDBko fitx irakurgai (Ingelesez)
* Datuak: Q1199357
* Multimedia: The Long Voyage Home / Q1199357
# The Longest Yard (1974ko filma)

The Longest Yard (euskaraz Yardarik Luzeena) 1974ko Robert Aldrich estatubatuar zinema zuzendariak zuzendurako kirol komedia film bat da. Albert S. Ruddy idazlearen izenburu berdineko eleberrian oinarritua dago. Burt Reynolds, Eddie Albert, Ed Lauter eta Michael Conrad aktoreek antzeztu zuten.
Film honetan amerikar futboleko benetazko hainbat futbolarik antzeztu zuten, tartean Green Bay Packers taldeko Ray Nitschke futbolari mitikoa.
Film hau gutxienez hirutan berregokitzatua izan da: Mean Machine (2011), 2005eko izenburu berdineko filma eta Captain Masr (2015).

## Argumentua

Oharra: Atal honek istorio osoa edo amaiera argitzen du.
Paul "Wrecking" Crewe (Burt Reynolds) amerikar futboleko jokalari profesionala da, behinola Floridako Palm Beach hirian bere autoa baimenik gabe gidatu eta poliziarengandik ihes egiteann, atxilotua izan eta Georgia estatuko Citrus Estatu Espetxean 18 hilabeteko espetxealdira zigortua izango da.
Espetxean dagoela, Rudolph Hazen (Eddie Albert) zaindariak Pauli presoez osatutako amerikar futbol taldea osatu eta zaindariez osatutako talde batekin partidu bat jokatzea proposatuko dio.

## Aktoreak

* Burt Reynolds: Paul "Wrecking" Crewe
* Eddie Albert: Rudolph Hazen zaindaria
* Ed Lauter: Wilhelm Knauer kapitaina
* Michael Conrad: Nate Scarboro
* James Hampton: Caretaker
* Harry Caesar: "Granny" Granville
* John Steadman: Pop
* Charles Tyner: Unger
* Mike Henry: Rasmussen
* Jim Nicholson: Ice Man
* Bernadette Peters: Toot andrea
* Pepper Martin: Dendako zaindaria
* Robert Tessier: Connie Shokner
* Richard Kiel: Samson
* Anitra Ford: Melissa
* Ray Nitschke: Bogdanski
* George Jones: Big George
* Joe Kapp: Walking Boss
* Pervis Atkins: Mawabe
* Ernie Wheelwright: Spooner
* Sonny Shroyer: Tannen
* Ray Ogden: Schmidt
* Sonny Sixkiller: Indiarra
* Michael Fox: Iragarkilaria

## Kanpo estekak

* IMDBko fitxa irakurgai (Ingelesez)
* Datuak: Q1218665
# The Long, Hot Summer

The Long, Hot Summer (euskaraz Uda Bero, Luzea) 1958ko Martin Ritt estatubatuar zinema zuzendariak zuzendutako drama filma bat da. William Faulkner idazlearn hiru idazlanetan oinarritua dago: Spotted Horses (1931, Orbaindu Zaldiak) eleberria, Barn Burning (1939, Ukilua Kiskaltzen) kontakizun laburra eta The Hamlet (1940, Herrixka) eleberria. Paul Newman, Joanne Woodward, Anthony Franciosa eta Orson Welles aktoreek antzeztu zuten.
1958ko Canneseko Zinemaldian Gizonezko Aktore Onenaren Saria (Paul Newman) irabazi zuen.

## Argumentua

Oharra: Atal honek istorio osoa edo amaiera argitzen du.
Ben Quick (Paul Newman) herri txiki batera ailegatu berri da, aurretik beste hiri batean sute bat sorrarazi izana leporatuta kanporatu baidute. Bertan herriko jaun eta jabea den Will Varnerrek (Orson Welles) kontratatuko du.
* Angela Lansbury, Paul Newman eta Joanne Woodward.
* Paul Newman eta Joanne Woodward.
* Orson Welles.

## Aktoreak

* Paul Newman: Ben Quick
* Joanne Woodward: Clara Varner
* Anthony Franciosa: Jody Varner
* Orson Welles: Will Varner
* Lee Remick: Eula Varner
* Angela Lansbury: Minnie Littlejohn
* Richard Anderson: Alan Stewart
* Sarah Marshall: Agnes Stewart
* Mabel Albertson: Stewart andrea
* J. Pat O'Malley: Ratliff
* Bill Walker: Lucius, Varnertarren zerbitzaria

## Kanpo estekak

* The Long, Hot Summer filmaren IMDBko fitxa irakurgai (Ingelesez)
* Datuak: Q2082822
* Multimedia: The Long, Hot Summer / Q2082822
# The Look

The Look (euskaraz Itxura) Roxette suediar pop abeslari bikotearen abesti bat da, Per Gessle musikariak hitzak idatzi zituen. 1988an idatzi eta 1989ko Look Sharp! diskoaren barnean argitaratua izan zen.
Abesti honek nazioartean sekulako arrakasta izan zuen, Roxette taldea mundu osoan ospetsu bilakatuaraziz.

## Kanpo estekak

* The Look abestiaren bideoklipa ikusgai eta entzungai. Youtube.com (Ingelesez)
* Datuak: Q2313776
# Torre Santa Susanna

Torre Santa Susanna Italiako udalerri bat da. Brindisiko probintzian kokatuta dago, Apulia eskualdean. 10.114 biztanle ditu, 55,77 kilometro koadroko azaleran banatuta.

## Mugakideak

Torre Santa Susannak honako udalerri hauekin egiten du muga:
Erchie Oria San Pancrazio Salentino Mesagne

## Kanpo estekak

* Datuak: Q51881
* Multimedia: Torre Santa Susanna / Q51881
# Torre de' Passeri

Torre de' Passeri Italiako udalerri bat da. Pescarako probintzian kokatuta dago, Abruzzo eskualdean. 2.834 biztanle ditu, 5,92 kilometro koadroko azaleran banatuta.

## Mugakideak

Torre de' Passerik honako udalerri hauekin egiten du muga:
Alanno Bolognano Pietranico Scafa Castiglione a Casauria

## Kanpo estekak

* Datuak: Q51407
* Multimedia: Torre de' Passeri / Q51407
# Torre d'Arese

Torre d'Arese Italiako udalerri bat da. Paviako probintzian kokatuta dago, Lombardia eskualdean. 918 biztanle ditu, 4,49 kilometro koadroko azaleran banatuta.

## Mugakideak

Torre d'Aresek honako udalerri hauekin egiten du muga:
Magherno Marzano Villanterio Vistarino Valera Fratta

## Kanpo estekak

* Datuak: Q40945
* Multimedia: Torre d'Arese / Q40945
# Torre de' Negri

Torre de' Negri Italiako udalerri bat da. Paviako probintzian kokatuta dago, Lombardia eskualdean. 321 biztanle ditu, 4,01 kilometro koadroko azaleran banatuta.

## Mugakideak

Torre de' Negrik honako udalerri hauekin egiten du muga:
Belgioioso Corteolona e Genzone $^{(en)}$ Costa de' Nobili Spessa

## Kanpo estekak

* Datuak: Q40932
* Multimedia: Torre de' Negri / Q40932
# Torre San Giorgio

Torre San Giorgio Italiako udalerri bat da. Cuneoko probintzian kokatuta dago, Piemonte eskualdean. 719 biztanle ditu, 5,39 kilometro koadroko azaleran banatuta.

## Mugakideak

Torre San Giorgiok honako udalerri hauekin egiten du muga:
Moretta Saluzzo Scarnafigi Villanova Solaro

## Kanpo estekak

* Datuak: Q20510
* Multimedia: Torre San Giorgio / Q20510
# Torre San Patrizio

Torre San Patrizio Italiako udalerri bat da. Fermoko probintzian kokatuta dago, Markak eskualdean. 1.901 biztanle ditu, 11,93 kilometro koadroko azaleran banatuta.

## Mugakideak

Torre San Patriziok honako udalerri hauekin egiten du muga:
Fermo Monte San Pietrangeli Monte Urano Montegranaro Rapagnano

## Kanpo estekak

* Datuak: Q59306
* Multimedia: Torre San Patrizio / Q59306
# Torre Santa

Torre Santa edo Peña Santa, Espainiako Leongo probintzian dagoen mendi bat da, Europako mendietan. 2.596 metroko garaiera du.
* Datuak: Q2645930
* Multimedia: Peña Santa de Castilla / Q2645930
# Torre d'Isola

Torre d'Isola Italiako udalerri bat da. Paviako probintzian kokatuta dago, Lombardia eskualdean. 2.408 biztanle ditu, 16,44 kilometro koadroko azaleran banatuta.

## Mugakideak

Torre d'Isolak honako udalerri hauekin egiten du muga:
Bereguardo Carbonara al Ticino Pavia Trivolzio Zerbolò Marcignago

## Kanpo estekak

* Datuak: Q39667
* Multimedia: Torre d'Isola / Q39667
# Torre Val de San Pedro

Torre Val de San Pedro Segoviako udalerria da, Comarca de Segovia eskualdean dagoena.
2009ko urtarrilaren 1eko erroldaren arabera 194 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1938397
* Multimedia: Torre Val de San Pedro / Q1938397
# Torre de' Busi

Torre de' Busi Italiako udalerri bat da. Bergamoko probintzian kokatuta dago, Txantiloi:Hiri infotaula/Eskualdea eskualdean. 2.224 biztanle ditu, 8,97 kilometro koadroko azaleran banatuta.

## Mugakideak

Torre de' Busik honako udalerri hauekin egiten du muga:
Caprino Bergamasco Calolziocorte Carenno Cisano Bergamasco Costa Valle Imagna Monte Marenzo Roncola

## Kanpo estekak

* Datuak: Q42748
* Multimedia: Torre de' Busi / Q42748
# Tarzetta cupularis

Tarzeta cupularis Pyronemataceae familiako onddo espezie bat da.
Sinonimoak: Pustularia cupularia, Geopyxis cupularis,

## Deskribapena

Karpoforoa: Oin gabeko ontzi edo kopa formakoa, dimentsio txikikoa, kasurik onenean 2 edo 3 cm-ko diametrokoa eta altuera berdinera iristen da. Kanpoko gainazala okre-horixka edo oliba antzeko kolorekoa, batzuetan ñabardura grisaxkak izaten ditu, furfurazeoa. Ertza koskaduna edo zerra forman.
Himenioa: Guztiz leuna, karpoforoaren barnealdea estaltzen du, zuri zikin kolorekoa tonu horixkekin.
Hanka: Ia ez du, batzuetan oin apur bat izaten du, baina guztiz lurperatuta eta ia hautemanezina.
Haragia: Urria eta hauskorra, usain eta zapore nabarmenik gabea.
Etimologia: Tarzetta terminoa, italiar “tazzeta” hitzetik, kopa txikiaren transkripzio okerretik. Cupularis epitetoa berriz, barrika txikia, kupula, esan nahi duen “cupula” hitzetik; ziurrenik karpoforoaren itxuragatik.

## Jangarritasuna

Interes gastronomikorik gabea.

### Nahasketa arriskua

Tarzetta catinus delakoarekin badu nolabaiteko antzekotasuna, badira sinonimoa dela uste duten autoreak ere, hala ere beste batzuk desberdinak direla uste dute, esporak ez direlako berdinak eta makroskopikoki ere desberdinak direla uste dutelako. Cupularis txikiagoa delako eta besteak ez dituen tonu horixkak edo oliba antzekoak dituelako, gainera catinus espezieak oina nabariagoa du, begi hutsez ikusteko modukoa.

## Sasoia eta lekua

Udaberrian, nahiz eta udazkenean ere aurki daitekeen. Parkeetan eta lorategietan eta hainbat zuhaitzen azpian hazten da. Ezkien azpian aurkitu izan da.

### Banaketa eremua

Kanada, Ameriketako Estatu Batuak, Islandia, Europa, Errusia, Kaukasia, Himalaiako eremua, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de Vizcaya, 448 or. ISBN 84-505-1806-7..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Tarzetta cupularis: GBIF—the Global Biodiversity Information Facility.

## Kanpo estekak

* Datuak: Q976905
* Multimedia: Tarzetta cupularis / Q976905
# Tarímbaro (udalerria)

Tarímbaro Mexikoko udalerri bat da. Michoacán de Ocampo estatuan kokatua dago. 2010ean 78.623 biztanle zituen 256,95 km²ko azaleran. Herriburua [[Tarímbaro (Tarímbaro)|Tarímbaro]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3847328
* Multimedia: Tarímbaro Municipality / Q3847328
# Tas-Tas Irratia

Tas-Tas Irratia Bilboaldeko irrati komunitario eta librea izan zen. 1992an sortu zen, 80ko hamarkadan Bilboko hainbat auzotan aritzen ziren zenbait irrati libretan ibilitako kideren ekimenez (Ortzadar, Iluna, Txomin Barullo, etab.). FMko 97an igortzen zuen seinalea. 2013ko martxoan irratiko batzarrak ibilbidea amaitzea erabaki zuen. Orduan, irratiko kide batzuk, beste lagun batzuekin batera, 97FM irrati proiektu berria jarri zuten abian.
Arrosa Irrati sareko sortzaileetako bat eta haren kide izan zen, baita AMARC Munduko Irrati Komunitarioetako Elkarteko eta ReMC Estatu Espainoleko Hedabide Komunitarioetako Sareko kidea ere. Hala Bedi eta Eguzki irratiekin batera Suelta la Olla goizeko magazina egiten zuen; Hala Bedi, Antxeta eta Info7 irratiekin batera, aldiz, Zebrabidea arratsaldeko magazina.
Bilboko konpartsen artean, Zaratasek laguntasuna eskaintzen zion eta, Tas-Tas irratia desagertu zenean, konpartsa horrexek jaso zituen irratiaren jabego guztiak.

## Erreferentziak

* ↑ https://97irratia.info/
* ↑ https://mardefueguitosblog.wordpress.com/2013/12/02/tas-tas-irrati-librea-ha-muerto-viva-97-irratia/

## Ikus, gainera

* Euskarazko irrati kateak

## Kanpo estekak

* (Gaztelaniaz) tas-tas.org
* Elkarrizketa Argian Tas-Tas irratiko Mikel Estarronari, EAEko lizentzia banaketen inguruan (2012)
* Datuak: Q12267844
# Tarzetta catinus

Tarzetta catinus Pyronemataceae familiako onddo espezie bat da. Ez da jangarria.
Sinonimoa: Pustularia catinus.

## Deskribapena

Errezeptakulua: 1 eta 4 cm bitarteko diametrokoa; krema-alutazeo kolorekoa. Kopa formarekin gutxi-asko irekia, gehienetan ertza koska txikitan moztua.
Hanka: Normalean laburra, baina nabarmena.
Haragia: Zuri zikin kolorekoa eta zaila.
Etimologia: Catinus epitetoa latinetik dator, terreina, palankana, esan nahi duen "catinus" hitzetik. Bere formagatik.

## Jangarritasuna

Ez du sukalderako balio.

### Nahasketa arriskua

Tarzetta cupularis delakoarekin nahas daiteke. Hau urriagoa da, eta ia esporengatik bakarrik bereizten da.

## Sasoia eta lekua

Udaberri amaieratik udazkenaren hasierara, basoetan eta bideetan, lur biluzietan, talde txikitan edo bakarrik. Ohikoa.

### Banaketa eremua

Kanada, Ameriketako Estatu Batuak, Mexiko, Europa, Kanariak, Errusia, Iran, Turkia, Kaukasia, Himalaiako eremua, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 756 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 669 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 330 or. ISBN 84-282-0865-4..
* ↑ Tarzetta catinus: GBIF—the Global Biodiversity Information Facility.

## Kanpo estekak

* Datuak: Q7687047
* Multimedia: Tarzetta catinus / Q7687047
# Tarzil

Tarzil, Tolkienen legendarium ospetsuan eta Eraztunen Jauna eleberriaren eranskinetan, Arnorreko seigarren erregea da. Eguzkiaren Hirugarren Aroko 280. urtean jaio zen, Annuminasen, eta Arantarren semea da. Bere izena quenyazkoa da, eta "gizon garaia" bezala itzul daiteke.
Bere aitaren oinordeko bihurtu zen Eguzkiaren Hirugarren Aroko 435. urtean, eta Arnor gobernatu zuen 515. urtean hil zen arte, laurogei urteko erregealdiaren ondoren. Bere oinordekoa, bere seme Tarondor Arnorrekoa izan zen.

## Kanpo estekak

* Datuak: Q2714742
# Tarłów udalerria

Tarłów Poloniako Gurutze Santuko voivoderriko landa-udalerri bat da, Opatów barrutian kokatuta. 163,35 km²ko azalera du eta 2017ko datuen arabera 5303 biztanle zituen.

## Kanpo estekak

* Udalaren webgunea
* Datuak: Q555558
* Multimedia: Gmina Tarłów / Q555558
ieaGurutze Santuko voivoderriko udalerriak :
# Tasa (argipena)

Tasa hitzak adiera zenbait ditu:
* ogasunean, tasa, Administrazio Publikoak hiritar jakin bati emandako zerbitzu batengatik ezartzen dion zerga;
* kontzeptu matematiko moduan, tasa,
** hazkunde-tasa, magnitude baten aldakuntzaren neurria denboran zehar;
** praktikan maiz kalkulatzen diren hainbat ehuneko eta indizeei ematen zaien izena ere bada, bereziki ekonomia eta demografia arloetan (langabezia-tasa, jarduera-tasa, ugalkortasun-tasa, ...).

## Ikus, gainera

* Tasazio edo balorazio

## Kanpo estekak

* Datuak: Q11704241
# Tarzo

Tarzo Italiako udalerri bat da. Trevisoko probintzian kokatuta dago, Veneto eskualdean. 4.190 biztanle ditu, 23,91 kilometro koadroko azaleran banatuta.

## Mugakideak

Tarzok honako udalerri hauekin egiten du muga:
Cison di Valmarino Refrontolo Revine Lago San Pietro di Feletto Vittorio Veneto

## Kanpo estekak

* Datuak: Q47371
* Multimedia: Tarzo / Q47371
# The Address Downtown Burj Dubai

The Address Downtown Burj Dubai (arabieraz: فندق البحيرة و شقق برج دبي المخدمة), Arabiar Emirerri Batuetako Dubai hiriko etxebizitza etxe orratz bat da. 306 metro eta 63 solairu dauzka eta 2008an amaitu zuten.
300 metro baino gehiago dituen arren, ondoan 818 metroko Burj Dubai etxe orratzak, txiki uzten du. Atkins arkitekto taldeak diseinatu zuen.
2015eko abenduaren 31n su hartu zuen.

## Erreferentziak

* ↑ Albistea naiz.eus webgunean

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Egitasmoaren webgune ofiziala.
* Datuak: Q677823
* Multimedia: The Address Downtown Dubai / Q677823
# The Adventure of Sherlock Holmes' Smarter Brother

The Adventure of Sherlock Holmes' Smarter Brother (euskaraz Sherlock Holmesen Anai Buruargienaren Abentura), 1975eko Gene Wilder estatubatuar aktore eta zinema zuzendariaren musikal komedia film bat da. Gene Wilderrez gain, Marty Feldman, Madeline Kahn, Dom DeLuise, Roy Kinnear eta Leo McKern aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1891, Ingalaterra. Sherlock Holmes (Douglas Wilmer) anai ospetsuaren itzalpean hiru hamarkada luzez egon ondoren, Sigerson Holmes (Gene Wilder) detektibeak kasu bitxi bat argitzeko ardura jaso du, honetan gezurretazko nortasun, lapurtutako agiri, kode sekretu... eta ipurdi ageriz beteriko labirinto batean barneratuko da. Kasu hau argitzeko, Bessie Bellwood (Madeline Kahn) eta Orville Stanley (Marty Feldman) Scotland Yardeko bulego idazkariaren laguntza izango du.

## Aktoreak

* Gene Wilder: Sigerson Holmes
* Madeline Kahn: Jenny Hill / Bessie Bellwood / Gezurti andereinoa
* Marty Feldman: Orville Stanley Sacker sarjentua
* Dom DeLuise: Eduardo Gambetti
* Leo McKern: Moriarty irakaslea
* Roy Kinnear: Finney, Moriartyren laguntzailea
* Douglas Wilmer: Sherlock Holmes
* Thorley Walters: Watson doktorea
* John Le Mesurier: Lord Redcliff, Kanpo Harremanetarako ministroa
* Mel Brooks: Lehoiaren biktimaren ahotsa (krediturik gabe)
* Albert Finney: Opera antzokiko ikuslegoko gizona (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q1813978